Temeljem članka 76. Zakona o sportu  (NN 71/06, 150/08, 124/10, 124/11, 86/12, 94/13, 85/15, 19/16, 98/19), članka 32. Statuta Općine Kneževi Vinogradi (Službeni glasnik 3/13, 3/18), Općinsko vijeće Općine Kneževi Vinogradi na svojoj 21.sjednici održanoj 12.12.2019.godine donijelo je

Z A K LJ U Č A K
O donošenju Programa javnih potreba u sportu 
na području Općine Kneževi Vinogradi za 2020.godinu

I
	Donosi se Program javnih potreba u sportu na području Općine Kneževi Vinogradi za 2020.godinu.

II
	Sredstva za financiranje javnih potreba planirat će se Proračunu Općine Kneževi Vinogradi za 2020.

III
Zadužuje se i ovlašćuje Općinski načelnik Općine Kneževi Vinogradi u potpunosti za provedbu Programa sukladno planu i financijskim sredstvima.
Općinski načelnik i Jedinstveni upravni odjel Općine Kneževi Vinogradi pratit će tijekom godine realizaciju ovog Programa.

IV
	Ovaj Zaključak bit će objavljen u „Službenom glasniku“ Općine Kneževi Vinogradi.


KLASA:620-01/19-01/11
URBROJ:2100/06-01-01/1-19-02
Kn.Vinogradi, 12.12.2019.																			PREDSJEDNICA
								    OPĆINSKOG VIJEĆA
									Dragana Božić
















Temeljem članka 76. Zakona o sportu  (NN 71/06, 150/08, 124/10, 124/11, 86/12, 94/13, 85/15, 19/16, 98/19), članka 32. Statuta Općine Kneževi Vinogradi (Službeni glasnik 3/13, 3/18), Općinsko vijeće Općine Kneževi Vinogradi na svojoj 21.sjednici održanoj 12.12.2019.godine donijelo je

P R O G R A M
JAVNIH POTREBA U SPORTU
OPĆINE KNEŽEVI VINOGRADI U 2020.GODINI

Članak 1.
	Donosi se Program javnih potreba u sportu na području Općine Kneževi Vinogradi za 2020.godinu.

Članak 2.
	Aktivnosti, poslovi i djelatnosti iz Programa od značaja su za sportski život na području Općine Kneževi Vinogradi, a obuhvaćaju:
· javne potrebe u sportu Općine Kneževi Vinogradi za koje se sredstva osiguravaju u proračunu, jesu one potrebe koje su utvrđene  posebnim zakonima, ali i one sportske djelatnosti, poslovi, akcije i manifestacije koje su Programom javnih potreba Općine utvrđene kao takve

Članak 3.
Općina Kneževi Vinogradi u Program javnih potreba u sportu za 2020.godinu uvrštava:
· programe sportskih društava, klubova i pojedinaca u sportu, kao i prijedloge usmjerene poticanju i promicanju sportskih aktivnosti  na području Općine Kneževi Vinogradi;
· projekte investicijskog održavanja, adaptacije i rekonstrukcije sportskih objekata na području Općine Kneževi Vinogradi;
· natjecanja te poticanja tjelesne i zdravstvene kulture djece i mladeži;
· programe sportske suradnje s drugim općinama i gradovima u Republici Hrvatskoj, kao i međunarodne sportske suradnje;
· programi za osposobljavanje stručnih sportskih kadrova;
· pokriće dijela režijskih troškova upravljanja sportskim građevinama, kroz programe i aktivnosti upravitelja (sportskih društava);
· promicanje rekreacije kroz rad SRC Bazeni u dijelu sufinanciranja dijela režijskih troškova (voda, kemikalije, uposlenici), škole plivanja i sl. kako bi isto bilo dostupno svim stanovnicima Općine.

Članak 4.
Ova sportska  politika zasniva se na programima sportskih udruga i pojedinaca  koji djeluju na području Općine Kneževi Vinogradi, te kroz rad i upravljanje tvrtke Kneževi parkovi d.o.o. SRC Bazeni, a posebice su izražaj  sportskog duha Općine Kneževi Vinogradi, djelatnostima udruga, općinske tvrtke i radu individualnih stvaratelja u sportu.

Članak 5.
	Financiranje javnih potreba u sportu u 2020. godini predviđeno je Proračunom Općine Kneževi Vinogradi kroz aktivnosti i projekte:
1. tekuća pomoć nogometnim klubovima, što uključuje programe, aktivnosti nogometnih klubova, te upravljanje objektima, tekuća pomoć sportskim društvima (izuzev nogometa), što uključuje programe i aktivnosti ostalih sportskih udruga sve u ukupnom iznosu od 700.000,00 kuna;
2. poticanje rekreacije i sporta, što uključuje sufinanciranje dijela troškova rada SRC Bazeni (voda, kemikalije, dio troškova zaposlenih), koje nije moguće financirati iz prihoda SRC, te također sufinanciranje razlike cijene ulaznica za kupače od socijalno- prihvatljive do ekonomski opravdane cijene  u ukupnom iznosu od 250.000,00 kn;
3. građenje sportske građevine - ograde na igralištu u Karancu, projekt financiran iz Programa ruralnog razvoja putem LAG-a u iznosu od 204.270,00 kuna,
4. toplinska zaštita objekta športskog centra Polet Karanac u iznosu 1.000.000,00 kn planirano financiranje putem projekta Fonda za zaštitu okoliša kao energetska učinkovitost objekta javne namjene;
5. sanacija vlage NK Borac na vanjskom i unutarnjem dijelu te priključenje na kanalizaciju u iznosu 160.000,00 kuna.
Za aktivnosti i programi iz točke 1. sredstva se raspoređuju na temelju Pravilnikao financiranju programa i projekata udruga od interesa za opće dobro Općine Kneževi Vinogradi, a uzimajući u obzir:
· vrste i rang natjecanja, te rezultate natjecanja;
· broj članova;
· možebitne troškove upravljanja objektima;
· i sl.
Sredstva iz točke 2. prebacivat će se po potrebi tvrtki „Kneževi parkovi“ d.o.o. koja sukladno povjerenim poslovima upravlja SRC Bazeni. Ista je dužna po koncu godine dostaviti dokaze o pokrivenim troškovima rada bazena u odobrenom iznosu.

Članak 6.
Zadužuje se i ovlašćuje Općinski načelnik Općine Kneževi Vinogradi u potpunosti za provedbu Programa sukladno planu i financijskim sredstvima.
Općinski načelnik i Jedinstveni upravni odjel Općine Kneževi Vinogradi pratit će tijekom godine realizaciju ovog Programa.

Članak 7.
	Ovaj Program bit će objavljen u Službenom glasniku Općine Kneževi Vinogradi.

KLASA: 620-01/19-01/11
URBROJ:2100/06-01-01/1-19-01
Kn.Vinogradi,  12.12.2019.

